**projektas**

**reg. Nr. T-81**

**2.9. darbotvarkės klausimas**

**Pasvalio rajono savivaldybės taryba**

**Sprendimas**

**DĖL VALSTYBĖS TURTO PANAUDOS SUTARTIES NUTRAUKIMO**

2022 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, 18 straipsnio 1 dalimi, atsižvelgdama į Pasvalio r. Vaškų gimnazijos 2022 m. balandžio 8 d. raštą Nr. FS-27 „Dėl autobuso perdavimo“, Pasvalio rajono savivaldybės taryba nusprendžia:

1. Nutraukti prieš terminą (nuo 2022 m. balandžio d.) Valstybės turto panaudos sutartį Nr. ASR-138, sudarytą 2020 m. gegužės 12 d. su Pasvalio r. Vaškų gimnazija, dėl mokyklinio autobuso „Mercedes-Benz Sprinter 308“ (inventorinis Nr. 120600003, identifikavimo Nr. WDB9036631R558129, valstybinis Nr. UVT787, įsigijimo metai – 2003), perdavimo.

2. Įgalioti Pasvalio rajono savivaldybės administracijos direktorių pasirašyti susitarimą dėl sprendimo 1 punkte nurodytos Valstybės turto panaudos sutarties nutraukimo bei perdavimo ir priėmimo aktą.

3. Nuo 2022 m. balandžio d. pripažinti netekusiu galios Pasvalio rajono savivaldybės tarybos 2020 m. balandžio 29 d. sprendimo Nr. T1-83 „Dėl valstybės turto perdavimo pagal panaudos sutartis“ priedo „Valstybės turto, perduodamo Pasvalio rajono savivaldybės biudžetinėms įstaigoms pagal panaudos sutartis, sąrašas” lentelės „Ilgalaikis materialusis turtas“ 2 punktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Teisėtvarkos komiteto siūlymas – sprendimo įsigaliojimas 2022 m. balandžio 29 d.

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2022-04-11 tel. 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL VALSTYBĖS TURTO PANAUDOS SUTARTIES NUTRAUKIMO**

2022-04-11

Pasvalys

**1. Sprendimo projekto rengimo pagrindas.**

Pasvalio rajono savivaldybės administracijoje gautas Pasvalio r. Vaškų gimnazijos 2022 m. balandžio 8 d. raštas Nr. FS-27 „Dėl autobuso perdavimo“.

**2. Sprendimo projekto tikslai ir uždaviniai.**

Vadovaudamasi Pasvalio rajono savivaldybės tarybos 2020 m. balandžio 29 d. sprendimu Nr. T1-83 „Dėl valstybės turto perdavimo pagal panaudos sutartis“, Pasvalio rajono savivaldybė (toliau – Savivaldybė) su Pasvalio r. Vaškų gimnazija sudarė 2020 m. gegužės 12 d. Valstybės turto panaudos sutartį Nr. ASR-138 dėl Savivaldybės patikėjimo teise valdomo valstybės turto – mokyklinio autobuso „Mercedes-Benz Sprinter 308“ (inventorinis Nr. 120600003, identifikavimo Nr. WDB9036631R558129, valstybinis Nr. UVT 787, įsigijimo metai – 2003) perdavimo mokinių pavėžėjimui 10 metų. Tačiau šiuo metu autobuso būklė bloga, netinkamas eksploatavimui, o mokykla yra gavusi naują autobusą.

Ryšium su tuo, Pasvalio r. Vaškų gimnazija pageidauja nutraukti prieš terminą aukščiau minimą Valstybės turto panaudos sutartį.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė